买田连阡陌,积谷盈满仓; 出行备车马,居处高楼房;
那顾风雪中,丐儿啼道旁。 当其营营谋,势力逞刚强;
或用机械心,巧取昧天良; 得之自快意,失者摧肝肠;
悖入恒悖出,多藏必厚亡。 肥甘恣口腹,日食鸡鱼羊;
食取片时味,怨恨永不忘; 享受曾几何,须发倏已霜。
心血既耗尽,儿孙喧满堂; 一朝大限至,黄泉路茫茫。
地狱饿鬼中,百苦交栖惶; 生前造恶业,果报皆须偿。